Source: http://docplayer.fi/1738212-Liikkumisen-ohjauksen-seuranta-ja-vaikutusten-arviointi.html
Timestamp: 2018-04-20 14:53:22+00:00
Document Index: 2291902

Matched Legal Cases: ['kko ', 'kko ', 'kko ', 'kko ', 'kko ', 'kko ']

Liikkumisen ohjauksen seuranta ja vaikutusten arviointi - PDF
Download "Liikkumisen ohjauksen seuranta ja vaikutusten arviointi"
1 LIIKENNEVIRASTON TUTKIMUKSIA JA SELVITYKSIÄ Liikkumisen ohjauksen seuranta ja vaikutusten arviointi ESISELVITYS Pyöräily Kävely Joukkoliikenne Henkilöauto
3 Liikkumisen ohjauksen seuranta ja vaikutusten arviointi Esiselvitys Liikenneviraston tutkimuksia ja selvityksiä 40/2012 Liikennevirasto Helsinki 2012
4 Verkkojulkaisu pdf (www.liikennevirasto.fi) ISSN-L ISSN ISBN Liikennevirasto PL HELSINKI Puhelin
5 3 Liikkumisen ohjauksen seuranta ja vaikutusten arviointi. Liikennevirasto, liikennejärjestelmätoimiala. Helsinki Liikenneviraston tutkimuksia ja selvityksiä 40/ sivua ja 2 liitettä. ISSN-L , ISSN , ISBN Avainsanat: liikkuminen, kulkumuoto, ohjaus, seuranta, tiedon keruu Tiivistelmä Liikkumisen ohjauksen seuranta- ja vaikutustietoja kaivataan työn tuloksellisuuden osoittamiseksi, toiminnan perustelemiseksi ja siten työn jatkuvuuden takaamiseksi. Kun toiminta on Suomessa nuorta, on ymmärrettävää, ettei koottua vaikutustietoa juurikaan ole. Esiselvityksessä on pyritty kuvaamaan liikkumisen ohjauksen vaikutuksia ja haettu käytäntöjä liikkumisen ohjauksen seurannan ja vaikutusten arvioinnin toteuttamiseksi. Tavoitteena on löytää mittareita ja menetelmiä sekä liikkumisen ohjauksen koordinointityöhön että liikkumisen ohjauksen hankkeiden seurantaan ja vaikutusten arviointiin. Liikkumisen ohjauksen tavoitteena on lisätä kestävien kulkutapojen käyttöä. Siten kulkutapamuutokset ja kestävien kulkutapojen osuus ovat keskeisiä seurattavia mittareita, joiden avulla voidaan laskea vaikutuksia myös päästöihin, energiankulutukseen, terveyteen ja turvallisuuteen. Suomessa tulisi seurata kansallisella ja seudullisella tasolla kestävän liikkumisen kehitystrendejä ja ohjelma- ja hanketasolla toimenpiteiden vaikutuksia. Selvityksessä tarkasteltiin, miten ulkomaiset liikkumisen ohjauksessa käytettävät mittarit ja menetelmät sekä kotimaiset energiatehokkuuden mittarit soveltuvat liikkumisen ohjauksen seurantaan ja vaikutusten arviointiin Suomessa. Selvityksessä keskityttiin EPOMMin kehittämiin menetelmiin MaxSumo, MaxEva ja MaxSem sekä Ruotsissa käytettyihin menetelmiin. Lisäksi tarkasteltiin yhdysvaltalaista lähestymistapaa. Yhteistä näille menetelmille oli systemaattinen seurantatiedon keruu liikkumisen ohjauksen hankkeiden aikana. Menetelmiä ja systemaattista lähestymistapaa pidettiin hyvinä. Testauksen perusteella MaxSumo-menetelmää tulisi kehittää suomalaisiin käytäntöihin sopivaksi. Tarkastelluissa energiatehokkuuden esimerkeissä esitetyt vaikutusten arviointitavat eivät ole suoraan hyödynnettävissä liikkumisen ohjauksen puolella, sillä liikkumisen ohjauksen puolella ei ole riittävän yksiselitteistä vaikutustietoa. Esiselvityksen perusteella suositellaan jatkotoimenpiteitä sekä hankekohtaisen arviointiin että kansalliseen ja seudulliseen seurantaan. Hankekohtaista arviointia suositellaan kokeiltavaksi tässä esiselvityksessä jalostetulla menetelmällä liikkumisen ohjauksen uusissa hankkeissa. Ohjelmatason arviointia suositellaan kokeiltavaksi hyödyntämällä hankekohtaisten arviointien tuloksia. Hanke- ja ohjelmatason arvioinnista kerätään kokemuksia ja käsitystä toimenpiteiden tyypillisistä vaikutuksista. Kehitetään arviointimenetelmää kokemusten pohjalta. Samalla voidaan kehittää menetelmiä etukäteen tehtävää arviointia varten. Kestävän liikkumisen kehitystrendien seurantaa varten suositellaan kehitettäväksi kysely tai barometri, joka voidaan toistaa.
6 4 Uppföljning och effektutvärdering av mobilitetsstyrning. Trafikverket, trafiksystem. Helsingfors Trafikverkets undersökningar och utredningar 40/ sidor och 2 bilagor. ISSN-L , ISSN , ISBN Sammanfattning Information om uppföljning och effekter av mobilitetsstyrning behövs för att påvisa arbetets resultat, motivera verksamheten och för att på så sätt säkerställa arbetets kontinuitet. Eftersom verksamheten fortfarande är ny i Finland är det förståeligt att det inte finns särskilt mycket sammanställd information om effekterna. I förutredningen har man eftersträvat att beskriva effekterna av mobilitetsstyrningen och försökt ta fram praxis för att genomföra utvärderingar av uppföljningen och effekterna av mobilitetsstyrningen. Målet är att hitta indikatorer och metoder såväl för koordinering av mobilitetsstyrning som för uppföljning och effektutvärdering i projekt för mobilitetsstyrning. Målet för mobilitetsstyrningen är att öka användningen av hållbara transportsätt. Således är förändringarna i transportsätt och andelen hållbara transportsätt de indikatorer som följs upp, och med vars hjälp man även kan beräkna effekterna på utsläpp, energiförbrukning, hälsa och säkerhet. I Finland borde man på nationell och regional nivå följa upp utvecklingstrender i hållbar mobilitet och på program- och projektnivå följa upp åtgärdernas effekter. I utredningen studerade man hur utländska indikatorer och metoder som används för mobilitetsstyrning samt inhemska indikatorer för energieffektivitet lämpar sig för uppföljning och effektutvärdering av mobilitetsstyrning i Finland. I utredningen fokuserade man på metoderna MaxSumo, MaxEva MaxSem, som tagits fram av EPOMM, samt på metoder som används i Sverige. Därtill studerades ett angreppsätt som används i Förenta staterna. En systematisk insamling av uppföljningsdata under projekt för mobilitetsstyrning var en gemensam faktor för dessa metoder. Metoderna och det systematiska angreppssättet ansågs vara goda. Baserat på tester borde metoden MaxSumo utvecklas så att den lämpar sig för finländsk praxis. De effektutvärderingssätt som presenterades i de granskade exemplen på energieffektivitet kan inte utnyttjas direkt inom mobilitetsstyrning, eftersom det inom mobilitetsstyrningen inte finns tillräckligt entydig effektdata. Utifrån förutredningen rekommenderas vidare åtgärder för både projektspecifik utvärdering och för nationell och regional uppföljning. Man rekommenderar att i nya projekt för mobilitetsstyrning prova projektspecifik utvärdering med den metod som förädlats i denna förutredning. Man rekommenderar att prova utvärdering på programnivå genom att utnyttja resultaten från de projektspecifika utvärderingarna. Erfarenheter och uppfattningar av typiska effekter insamlas från utvärdering på projekt- och programnivå. Utvärderingsmetoden utvecklas utifrån erfarenheterna. Samtidigt kan metoder för förhandsutvärdering utvecklas. För uppföljning utvecklingstrender inom hållbar mobilitet rekommenderas att ta fram en enkät eller barometer som kan upprepas.
7 5 Mobility management: monitoring and impact assessment. Finnish Transport Agency, Transport System. Helsinki Research reports of the Finnish Transport Agency 40/ pages and 2 appendices. ISSN-L , ISSN , ISBN Summary Data on the monitoring and impact of mobility management is required to demonstrate the productivity of work, justify activities and thus guarantee the continuity of that work. As the process is still in its infancy in Finland, it is quite understandable that no data on its impact has been collected. The preliminary survey sought to determine the impact of mobility management and to establish practices for the monitoring and assessment of that impact. The objective is to establish indicators and procedures for the coordination of mobility management, as well as the monitoring of mobility management projects and the assessment of their impact. The goal of mobility management is to promote the use of sustainable modes of travel. For this reason, travel habits and the proportion of sustainable modes of travel are key indicators with which the process impact on emissions, energy consumption, and health and safety can be evaluated. Finland should monitor the development trends of sustainable mobility at national and regional levels, as well as the impact of any implemented measures at project level. The survey investigated how suitable foreign indicators and methods of mobility management as well as domestic energy efficiency indicators are for the monitoring of mobility management and the assessment of its impact in Finland. The survey focused on the MaxSumo, MaxEva and MaxSem methods developed by EPOMM, as well as the methods used in Sweden. The US approach was also investigated. All of the aforementioned methods were characterised by the systematic collection of monitoring data during mobility management projects. These methods and their systematic approach were deemed to be effective. On the basis of testing, the MaxSumo method should be developed to be compatible with Finnish practices. The impact evaluation methods of the energy efficiency examples investigated cannot be used for mobility management directly, since sufficiently unambiguous data on impact is not available. On the basis of the preliminary survey, we recommend further action both in the areas of project-specific evaluation and national and regional monitoring. Project-specific evaluation is recommended for trial in new mobility management projects, using the method refined in this preliminary survey. Programme-level evaluation is recommended for trial by using the results of project-specific assessments. Project and programme level evaluations collect experiences and views on the typical impact of implemented measures. The evaluation method shall be developed further on the basis of experience. At the same time, a method for advance evaluation can be developed. For monitoring the development trends in sustainable mobility, we recommend the development of a repeatable questionnaire or barometer.
8 6 Esipuhe Suomessa on tehty valtakunnallisesti koordinoitua liikkumisen ohjauksen työtä vuodesta Kehittämishankkeita on tehty kahdessa ohjelmassa, joista jälkimmäinen on parhaillaan käynnissä. Myös valtionapu on pannut liikkeelle liikkumisen ohjauksen projekteja. Suomi on myös EPOMM (European Platform on Mobility Management) verkoston jäsen, jonka kokemusta ja kehitystyötä voidaan hyödyntää.. Seuranta- ja vaikutusten arviointitiedon keräämiselle ei ole ollut käytössä systemaattisia menetelmiä tai vakiintuneita käytäntöjä. Seuranta- ja vaikutustietoja kaivataan työn tuloksellisuuden osoittamiseksi, toimenpiteiden perustelemiseksi ja siten työn jatkuvuuden takaamiseksi. Esiselvityksessä kuvataan liikkumisen ohjauksen vaikutuksia ja muodostetaan käytäntöjä seurannan ja vaikutusten arvioinnin toteuttamiseksi Suomessa. Haetaan mittareita ja menetelmiä sekä liikkumisen ohjauksen koordinointityöhön että liikkumisen ohjauksen hankkeiden seurantaan ja vaikutusten arviointiin. Keskeistä on ulkomaisten mittareiden ja menetelmien soveltuvuuden arviointi. Esiselvityksen laatimisen on tilannut Liikennevirasto. Työtä varten perustettuun ohjausryhmään kuuluivat Matti Holopainen ja Anton Goebel Liikennevirastosta. Työn aikana järjestettiin kaksi työpajaa, joihin osallistuivat ohjausryhmän jäsenten lisäksi Eini Hirvenoja (Uudenmaan ELY-keskus), Tarja Jääskeläinen (HSL) ja Johanna Taskinen (Mobinet Oy). Esiselvityksen laadinnasta ovat vastanneet Motiva Oy alikonsulttinaan Trafix Oy. Työhön ovat osallistuneet Okariina Rauta, Sonja Heikkinen, Lea Gynther ja Ilkka Hippinen Motiva Oy:stä sekä Leena Gruzdaitis, Juhani Bäckström ja Markus Holm Trafix Oy:stä. Helsingissä lokakuussa 2012 Liikennevirasto Liikennejärjestelmätoimiala
9 7 Sisällysluettelo 1 TYÖN TAVOITTEET LIIKKUMISEN OHJAUS Tavoitteet Toimenpiteiden luokittelu ESIMERKKEJÄ SEURANNASTA JA VAIKUTUSTEN ARVIOINNISTA Kotimaisia liikkumisen ohjauksen esimerkkejä Kevyen liikenteen reittiopas Työsuhdematkalippu Autoton päivä Taloudellinen ajotapa Kansainvälisiä liikkumisen ohjauksen esimerkkejä Pyöräilyn ja kävelyn lisääntymisen vaikutukset Traffic snake -peli, koululaisten liikkumistietoisuuskampanja Autoton dieetti -kampanja Energiatehokkuuden esimerkkejä Energiatehokkuusneuvontakeskus Kuluttajien energianeuvonta Maatilojen energiaohjelman vaikutusten arviointi Haaste maapallolle -kampanja Ilmastomuutoksen viestintäohjelma Kotitalouksien energiatehokkuusindeksi Energiatarkastus Indikaattoreita Liikkumisen kehitystrendien seuranta Henkilöliikennetutkimukset Tyytyväisyys liikennejärjestelmään ja matkaketjuihin -tutkimus Muita vuosittain toistettavia kyselyjä/barometrejä MITTAREITA JA MENETELMIÄ MaxSumo MaxEva MaxSem Ruotsi: SUMO ja SARA MaxSumo menetelmän testaus Vaikutusten arviointi Yhdysvalloissa Muita mittareita EKOLIITU Uudenmaan ELY-keskuksen työmatkaliikennesuunnitelma Yhteenveto mittareista ja menetelmistä SUOSITUKSET JA JATKOTOIMENPITEET LÄHTEET LIITTEET Liite 1 Liite 2 MAXSUMO: Liikkumisen ohjauksen hankkeen seuranta ja vaikutusten arviointi Ulkomainen esimerkki
10 8 1 Työn tavoitteet Liikkumisen ohjaus on Suomessa vielä varsin uutta eikä seurantatiedon keräämiselle ja vaikutusten arvioinnille ole täällä vielä käytössä systemaattisia menetelmiä tai vakiintuneita käytäntöjä. Kotimaisia seuranta- ja vaikutustietoja kaivataan työn tuloksellisuuden osoittamiseksi, toimenpiteiden perustelemiseksi ja siten työn jatkuvuuden takaamiseksi. Jatkossa tulisi pystyä osoittamaan, mitkä liikkumisen ohjauksen toimenpiteet ovat tehokkaita. Vaikka ulkomaisten hankkeiden vaikuttavuudesta on saatavilla tietoa, tässä työssä ei pidetty tarkoituksenmukaisena johtaa niistä mittareita Suomen olosuhteisiin sovellettavaksi, vaan tärkeämpänä nähtiin systemaattisen seuranta- ja vaikutusten arviointikäytännön muodostaminen. Ulkomaista vaikutustietoa voidaan käyttää suuntaaantaviin vertailuihin. Eurooppalaisia käytäntöjä on selvitetty EPOMM-verkostoa hyödyntäen. Tavoitteena on selvittää, miten ulkomaiset liikkumisen ohjauksessa käytettävät mittarit ja menetelmät sekä kotimaiset muilla aloilla (esimerkiksi energiatehokkuus) käytettävät mittarit soveltuvat liikkumisen ohjauksen seurantaan ja vaikutusten arviointiin Suomessa. löytää mittareita ja menetelmiä sekä liikkumisen ohjauksen koordinointityön että liikkumisen ohjauksen hankkeiden vaikutusten arvioimiseksi. muodostaa suositus liikkumisen ohjauksen seurannan ja vaikutusten arvioinnin toteuttamiseksi Suomessa.
11 9 2 Liikkumisen ohjaus 2.1 Tavoitteet Liikkumisen ohjauksella pyritään vaikuttamaan liikkujien asenteisiin ja käyttäytymiseen. Käyttäytymismuutokset vaativat aikaa ja niiden on arvioitu tapahtuvan eri tasoilla ja vaiheittain. Vaiheet ovat tietoisuus, osaaminen, asenteet ja toiminta (kuva 1). Aina vaiheiden järjestys ei ole sama ja toisinaan vaiheita voi jäädä välistä. Vaiheittaiset askelmat eivät myöskään ole aina yhtä korkeita, vaan toiset vaiheet vaativat enemmän ponnisteluja kuin toiset. Yksilöiden väliset erot voivat olla suuret ja lähtötasossa eroa. Kun käyttäytymismuutos mielletään tapahtuvan vaiheittain, ymmärretään, että liikkumisen ohjauksen toimenpiteillä voi olla vaikutusta, vaikka varsinainen käyttäytymismuutos on jäänyt saavuttamatta tietyllä ajanhetkellä. Liikkumisen ohjauksella lisätään liikkujien tietoisuutta ja osaamista kestävään liikkumiseen liittyen sekä vaikutetaan asenteisiin. Nämä ovat tärkeitä vaiheita sekä käyttäytymismuutosprosessissa että vaikutusten arvioinnissa. Kuva 1. Käyttäytymismuutoksen vaatimat vaiheet. (Göteborg stad, Nya vägvanor, Handbok för rescoach och projektledare) Kestävän liikkumisen edistämisen taustalla ovat tavoitteet vähentää liikenteen ja liikkumisen haitallisia ympäristövaikutuksia, päästöjä, ruuhkaantumista ja energian kulutusta sekä edistää lihasvoimaisen liikkumisen positiivisia terveysvaikutuksia. Kotimaan liikenne tuotti vuonna 2010 noin 13,25 miljoonaa tonnia kasvihuonekaasupäästöjä, mikä on noin 20 % kaikista kasvihuonekaasujen päästöistä. Liikenteelle on asetettu tiukkoja päästövähennystavoitteita. Esimerkiksi EU:n ilmastopolitiikan yleiset tavoitteet ovat vuoteen 2020 mennessä kasvihuonekaasupäästöjen vähentäminen 20 %:lla, energiatehokkuuden parantaminen 20 %:lla sekä uusiutuvan energian käytön lisääminen siten, että sen osuus olisi vähintään 20 % energian loppukulutuksesta. EU:n energia- ja ilmastopaketin taakanjakopäätöksessä Suomen tavoitteeksi on asetettu päästökaupan ulkopuolisten toimialojen päästöjen (liikenne mukaan lukien) vähentäminen 16 %:lla vuoteen 2020 mennessä. Päätös on oikeudellisesti sitova ja se sisältää myös oikeudellisesti sitovia välitavoitteita. Myös ns. energiapalveludirektiivissä (2006/32/EY) on esitetty energian säästötavoitteita. Päästövähennystavoitteita on kirjattu lisäksi Suomen Pitkän aikavälin ilmasto- ja energiastrategiaan, LVM:n hallinnonalan Ilmastopoliittiseen ohjelmaan (ILPO) sekä Ilmastopoliittiseen tulevai-
12 10 suusselontekoon. Näissä viimeksi mainituissa liikkumisen ohjaus ja kulkumuotojakaumaan vaikuttaminen on esitetty keinoina tavoitteiden saavuttamiseksi. On arvioitu, että vain joka kolmas Suomessa asuva aikuinen liikkuu terveytensä kannalta riittävästi eli useampana päivänä viikossa puolisen tuntia joko yhtäjaksoisesti tai pätkissä. Koko väestöstä vain noin joka kymmenes liikkuu terveyden kannalta riittävästi. Erityisesti arki-/hyötyliikunta on viime vuosikymmeninä vähentynyt merkittävästi. Arkiliikunta ja siihen kannustaminen on terveyden edistämisen näkökulmasta erityisen tärkeää. Liian vähäisen liikunnan voidaan arvioida aiheuttavan Suomessa miljoonan euron vuosittaiset kustannukset. Näistä yli puolet aiheutunee sairauspoissaoloista ja työn tuottavuuden heikkenemisestä. Loput kulut ovat suoria terveydenhuolto- ja sosiaalimenoja. Kun suomalaisista aikuisista noin miljoona liikkuu riittämättömästi, voidaan karkeasti arvioida jokaisen uuden aikuisen liikkujan säästävän julkisia varoja noin 20 miljoonaa euroa vuosittain käytettäväksi muuhun kuin riittämättömän liikunnan aiheuttamiin kuluihin. (Sosiaali- ja terveysministeriö, 2007) Liikkumisen ohjauksen toimenpiteiden on hyvä nojata strategiaan. Taulukossa 1 on esimerkkinä tarkasteltu sitä, kuinka liikkumisen ohjauksella voitaisiin tukea Liikenneviraston strategisten päämäärien toteutumista. Liikennevirasto vastaa liikkumisen ohjauksen toimeenpanosta Suomessa. Taulukko on syntynyt tämän työn aikana eikä se siten ole Liikenneviraston esitys liikkumisen ohjauksen roolista Liikenneviraston strategisten päämäärien saavuttamisessa. Taulukossa on haluttu peilata Liikenneviraston olemassa olevia strategisia päämääriä liikkumisen ohjauksen näkökulmasta. Taulukko 1. Liikkumisen ohjauksen mahdollinen rooli Liikenneviraston strategisten päämäärien toteuttamisessa. Liikenneviraston strategiset päämäärät 1. Matka- ja kuljetusketjut toimivat hyvin ja turvallisesti. 2. Elinkeinoelämän logistiset kustannukset ovat pienentyneet 3. Joukkoliikenne on kilpailukykyinen vaihtoehto kasvavilla kaupunkiseuduilla ja kaukoliikenteessä. Haja-asutusalueilla julkinen liikenne varmistaa peruspalvelujen saatavuuden. 4. Turvallisuuden varmistaminen on toimintamme reunaehto. Merija rautatieliikenteessä ei tapahdu ihmisiä tai ympäristöä vahingoittavia onnettomuuksia. Tieliikenteen onnettomuuksia on vähennetty. Liikkumisen ohjauksen mahdollinen rooli Liikkumisen ohjauksella parannetaan erityisesti asukkaiden ja organisaatioiden tietoisuutta kestävistä kulkutavoista ja matkaketjuista. Matka- ja kuljetusketjut myös sujuvoituvat ruuhkien helpottaessa kulkutapamuutoksen seurauksena. Kuljetusten ekotehokkuuden ja kustannussäästöjen kytkennän korostaminen Liikkumisen ohjauksella parannetaan erityisesti asukkaiden ja organisaatioiden tietoisuutta joukkoliikenteen tarjoamista mahdollisuuksista. Työsuhdejoukkoliikennelippu lisää joukkoliikenteen matkustusta ja sitä kautta joukkoliikenteen kykyä tuottaa palvelut taloudellisesti. Liikkumisen ohjauksella voidaan vaikuttaa autoliikenteen määriin ja siten liikenneturvallisuus paranee autoliikenteen määrän vähenemisen myötä. Lisäksi liikkumisen ohjauksella tuetaan tätä mm. lisäämällä tietoisuutta turvallisista kävely- ja pyöräreiteistä.
13 11 5. Liikenteen ympäristöjalanjälki on pienentynyt. 6. Olemme vahva vaikuttaja ja rohkea keskustelun käynnistäjä. 7. Teknologia ja uudet toimintatavat ovat tehostaneet toimintaamme ja mahdollistaneet uusia palveluja. 8. Hankintaosaamisemme, palveluntuottajien osaaminen ja toimivat markkinat mahdollistavat tehokkaan ja tuloksellisen toiminnan. Infra-alan tuottavuus on kasvanut muuta rakentamista nopeammin. 9. Rahoitus on pitkäjänteistä, ja uusia rahoitusmalleja hyödynnetään. 10. Olemme onnistuneet oman ja alan osaamisen säilyttämisessä ja kehittämisessä. 11. Prosessit ja organisaation rakenteet tukevat yhteistyötä ja asiantuntijuutta. 12. Työkulttuurimme on asiantuntijuutta arvostava ja kannustava. Liikkumisen ohjauksella parannetaan tätä kannustamalla asukkaita ja työntekijöitä valitsemaan kestävä liikkumismuoto (kävely, pyöräily, joukkoliikenne tai järkevä autoilu). Liikkumisen ohjauksella kasvatetaan tietoisuutta henkilön/organisaation mahdollisuudesta vaikuttaa omilla liikkumis- ja kulkutapavalinnoilla. Liikennevirastolla on mahdollisuus olla vahva vaikuttaja koko valtakunnan tasolla mm. liikkumisen ohjauksen ohjelman myötä. Liikennevirasto voi omassa toiminnassaan olla liikkumisen ohjauksen edelläkävijä suosimalla kestäviä liikkumismuotoja. Liikkumisen ohjaus edistää uusien palveluiden innovointia, kehittämistä ja jalkauttamista (mm. kimppakyydit, autojen yhteiskäyttö, informaatiopalvelut, yritysten neuvontapalvelut). Mahdollisuus vaikuttaa palveluntuottajien osaamisen kehittämiseen edellyttämällä/tilaamalla liikkumisen ohjauksen toimien toteuttamista. Koordinoitu ja systemaattinen liikkumisen ohjauksen toiminta edesauttaa pitkäjänteisen rahoituksen vakiintumista. Liikkumisen ohjauksen verkosto (LIVE) ja liikkumisen ohjauksen ohjelma ovat olleet merkittävässä asemassa liikkumisen ohjauksen osaamisen kehittämisessä. Kaikkien kulkumuotojen yhdistäminen liikennejärjestelmäyksikköön on luonut hyvän pohjan liikkumisen ohjauksen kehittämiselle. 2.2 Toimenpiteiden luokittelu Liikkumisen ohjauksen laajalle ja kirjavalle toimenpidevalikoimalle ei ole olemassa yhtä luokittelutapaa, vaan vaihtelee tilanteen ja tarkastelukulman mukaan. Liikkumisen palvelukeskus liikkumisen ohjauksen organisointi Suomessa -selvityksessä (LVM 2008) liikkumisen ohjauksen palvelut on jaettu karkeasti kahtia tiedolliseen ohjaukseen ja markkinointiin sekä palveluiden käyttäjälähtöiseen suunnitteluun. Liikkumisen ohjauksella pyritään tarjoamaan tietoa kestävästä liikkumisesta kootusti ja helposti sekä markkinoimaan kestävää liikkumista eri kohderyhmille mm. suoramarkkinoinnilla, konsultoinnilla, koulutuksella ja kampanjoilla. Liikkumisen ohjauksella pyritään niin ikään auttamaan liikkumispalveluiden tarjoajia parantamaan palveluidensa käytettävyyttä ja nivomaan kestävän liikkumisen eri palveluita kokonai-
14 12 suuksiksi. Liikkumisen ohjauksen palvelut jakautuvat selvityksen mukaan näihin kahteen pääryhmään seuraavasti: Tiedollinen ohjaus ja markkinointi o informaatio ja neuvonta (asiakaspalvelupiste, puhelinpalvelu, sähköinen viestintä ja älykkäät palvelut, esitteet, oppaat, kartat, asiakaslehdet ja -kirjeet sekä tiedotteet) o konsultointi o markkinointi o koulutus ja koulutusmateriaalit Palveluiden käyttäjälähtöinen kehittäminen o myynti-, vuokraus-, ja varauspalvelut ja niiden koordinointi o liikkumis- ja muiden palveluiden yhdistäminen o organisointi- ja kehittämispalvelut liikkumisen palveluiden tarjoajalle Ruotsalaisen liikkumisen ohjauksen seuranta- ja vaikutusten arviointityökalun (Sumo, System för utvärdering av mobilitetsproject) yhteydessä on käytetty puolestaan seuraavanlaista luokittelua (Vägverket 2004): informaatio ja neuvonta konsultaatio tietoisuus ja koulutus organisointi ja koordinointi alennukset ja varaukset muut liikkumiseen liittyvät tuotteet ja palvelut Liikenne- ja viestintäministeriön ja Liikenneviraston rahoittaman Liikkumisen ohjauksen ohjelman hankkeet voidaan puolestaan luokitella seuraavasti: Alueelliset hankkeet: o Hämeenlinnan seudun kestävän ja turvallisen liikkumisen suunnitelma o Liikkumisen ohjauksen toimenpidepaletin luominen HSL:ään o Liikkumisen ohjaus Varsinais-Suomessa o Liikkumisen ohjauksen toteuttaminen Tampereen seudulla o Askel hyvään liikkumiseen Liikkumisen ohjauksen kehittäminen Hyvinkäällä Työpaikat, oppilaitokset ja koulut: o Älykästä työmatkaa! -hanke o Vantaankosken aseman yritysten työpaikkaliikennesuunnitelmat o Opiskelijoiden liikkumisen ohjaus Kasarmimäen kampusalueella o Liikkumisen ohjauksen ohje peruskouluille pääkaupunkiseudulla Kulkutavat: o Pyöräily ja sosiaalinen media o Tehokas yhteiskäyttöautojärjestelmä asuntoalueella o Matkakeskusten toteuttamissuunnitelma ja joukkoliikenteen edistäminen Muut: o Julkisen palveluverkon vaikutukset kestävään liikkumiseen - menetelmän kehittäminen vaikutusten arvioimiseksi
15 13 EPOMMin MAX-tutkimushankkeen yhteydessä on niin ikään laadittu luokittelu liikkumisen ohjauksen toimenpiteille (taulukko 2). Taulukko 2. MAX-hankkeen toimenpideluokittelu. (MAX 2007)
16 14 3 Esimerkkejä seurannasta ja vaikutusten arvioinnista 3.1 Kotimaisia liikkumisen ohjauksen esimerkkejä Kevyen liikenteen reittiopas Vuonna 2008 laaditussa kevyen liikenteen reittioppaan arvioinnissa (YTV 2008) tarkasteltiin palvelun vaikutuksia ja kannattavuutta. Kevyen liikenteen Reittiopas -palvelua oli käytetty ympäri vuoden: kesäisin käyttäjiä oli ollut päivittäin ja enimmillään jopa Talvikautenakin päivittäisiä käyttäjiä on ollut joitakin satoja. Viikonpäivävaihtelu on palvelulla myös suurehkoa. Arvioinnin yhteydessä tehdyn internet-kyselytutkimuksen perusteella palvelu vähentää kynnystä aloittaa pyöräily ja kannustaa lisäämään sitä. Kyselyn perusteella noin kolme prosenttia palvelun käyttäjistä oli alkanut pyöräillä ja yli 40 % on lisännyt pyöräilyään palvelun ansiosta. Sen voidaan katsoa saavuttaneen tavoitteensa edistää kävelyä ja pyöräilyä. Palvelun käyttäjiksi oli arvioitu 2 8 prosenttia pääkaupunkiseudun asukkaista. Palvelu oli lisännyt pyöräilyä lähes joka toisella käyttäjällä noin kilometrillä vuodessa. Täten palvelu lisää pyöräilyä yhteensä noin 0,5 3,7 miljoonalla kilometrillä vuosittain. Pitämällä pyöräilyn hyötynä 0,5 /km saatiin palvelun yhteiskuntataloudellisiksi hyödyiksi 0,2 1,8 miljoonaa euroa vuodessa. Palvelun hyötykustannussuhde oli varovaisenkin arvion mukaan yli 1,6. Kevyen liikenteen Reittiopas -palvelu on ennen kaikkea liikkumisvaihtoehdoista kertomista ja niiden esille tuomista. Tässä palvelu oli arvioinnin mukaan onnistunut erinomaisesti, vaikuttanut kulkutapoihin Työsuhdematkalippu Työsuhdematkalippu on työnantajan työntekijöilleen hankkima henkilökohtainen joukkoliikennelippu. Lippu on tarkoitettu pääasiassa asunnon ja työpaikan välisiin matkoihin, mutta sitä voi käyttää myös vapaa-ajan matkoilla. Työnantaja maksaa lipun kokonaan tai osittain. Työsuhdematkalippu on nyt kokonaan verovapaa 300 euroon asti. HSL:n työsuhdematkalipputuotteitta ovat työsuhdelippu ja työmatkasetelit. Työnantaja voi tehdä HSL:n kanssa toistaiseksi voimassa olevan laskutussopimuksen työsuhdelipuista. HSL:llä oli elokuun loppuun mennessä noin 490 työsuhdelippuasiakasta ja noin 400 työmatkaseteliasiakasta. Työsuhdelippuasiakkaat ovat suuria ja keskisuuria yrityksiä sekä valtion yksiköitä ja järjestöjä. Työmatkaseteliasiakkaat ovat kuntien ja valtion yksiköitä, järjestöjä sekä pieniä ja keskisuuria yrityksiä. Työmatkasetelien kokonaismyyntimäärä vuonna 2011 (elokuun lopun tilanne) oli noin kpl. Aktiivisia työsuhdelippukortteja on puolestaan noin kpl. Sekä työsuhdelippu- että työmatkaseteliasiakkaiden määrä on vuonna 2011 kasvanut.
17 15 Kesällä 2011 HSL selvitti kyselyllä työsuhdematkalipputuotteita käyttävien yritysten tyytyväisyyttä palveluun sekä kiinnostusta hankkia etu työntekijöille. Tulosten perusteella suurin osa lippua käyttävistä yrityksistä kokee palvelun käyttämisen sopivan heidän imagoonsa sekä lipun käytön olevan joustavaa ja ympäristöystävällistä. Lähes 90 prosenttia käyttäjäyrityksistä on erittäin tyytyväisiä tai tyytyväisiä palveluun ja valmiita suosittelemaan matkalippuetua muillekin. Kyselyyn vastasi kaikkiaan 200 yritystä. HSL:n työsuhdematkalipputuote (joko lippu tai setelit) oli käytössä 150 yrityksessä. Yrityksistä, joissa työsuhdelipputuotetta ei ollut käytössä, lähes 40 prosenttia kertoi kuitenkin olevansa hankkimassa lippua. Näissä 50 yrityksessä suosituimmat työsuhde-edut ovat autoetu, lounassetelit ja virkistyssetelit. HSL:n lisäksi sekä matkahuollolla että VR:llä on omat työsuhdematkalipputuotteensa Autoton päivä Syyskuun 22. päivä vietetään kansainvälistä Autotonta päivää vuonna 2012 auton vapaapäivää. Autotonta päivää on vietetty Suomessa vuodesta 2001 lähtien. Autoton päivä on osa Liikkujan viikkoa, joka on Euroopan komission tukema Euroopan laajuinen kampanja. Liikkujan viikon tavoitteena on edistää ympäristön ja terveyden kannalta kestäviä liikkumisvalintoja sekä kannustaa liikkujat kokeilemaan vaihtoehtoisia liikkumistapoja. Autottomana päivänä järjestetään erilaisia tapahtumia. Lisäksi Helsingin kaupunki on muuttanut joitain katuosuuksia kävelykaduiksi päivän ajaksi ja HSL on laskenut joukkoliikenteen kerta- ja arvolipputuotteiden hintaa. Helsingin kaupungin kaupunkisuunnitteluvirasto (KSV) on seurannut Autottoman päivän vaikutuksia liikennemääriin ja pysäköintiin vuodesta 2003 lähtien. Vuonna 2008 toteutetun seurannan mukaan Autottomina päivinä henkilöautoliikennettä oli Helsingin niemen ja kaupungin rajan laskentapisteissä noin 3 % vähemmän verrattuna edellisen viikon vastaavaan ajankohtaan. Keskustan pysäköintilaitosten kävijämäärä oli 14 % pienempi Autottomana päivänä. Tutkituilla neljällä liityntäpysäköintialueella pysäköityjä ajoneuvoja oli puolestaan noin 4 % enemmän. Tulokset sekä liikennemäärien että pysäköinnin osalta ovat olleet samantasoisia myös edellisillä tutkimuskerroilla ja vaikutukset näyttävät siten vakiintuneen suunnilleen samanlaisiksi. Vuoden 2008 Autottoman päivänä laskentapisteissä havaittiin pyöräilijöitä 15 % enemmän kuin edeltävällä viikolla. Pyöräilyä suosi lämmin sää. Pyöräily lisääntyi erityisesti keskustassa. Vuoden 2008 Autottoman päivän joukkoliikenteen matkustajamääriä seurasi sekä YTV että HKL. Kerta- ja arvolippuja myytiin kaikkiaan 9 % enemmän kuin seuraavalla viikolla vastaavana ajankohtana. Kertalippuja myyntiin 20 % enemmän ja arvolippuja 2 % enemmän. (KSV 2008) HSL:n lipunmyyntitilastosta tehtyjen bussiliikenteen poimintojen avulla tarkasteltiin vuosien 2009, 2010 ja 2011 Autottomien päivien vaikutusta lipunmyyntimääriin. Bussiliikenteen kokonaiskäyttäjämääriin tai arvolippujen myyntiin Autottomalla päivällä ei havaittu olevan juurikaan vaikutusta. Sen sijaan selvä myynnin nousu näkyi kertalipuissa, joita myytiin vuosien 2009, 2010 ja 2011 Autottomina päivinä keskimäärin 24 % enemmän kuin viikkoa ennen ja jälkeen Autottoman päivän. Myynnin kasvu oli keskimäärin noin kertalippua. Bussiliikenteen lipputuotealennukset Autottomana päivänä maksavat HSL:lle noin euroa. Autoton päivä näyttää vähentävän autoilua ja keskustan pysäköintiä sekä lisäävän pyöräilyä ja bussiliikenteen kertalippujen myyntiä.
18 Taloudellinen ajotapa Taloudellinen ajotapa on helppo ja nopea tapa vaikuttaa autoilun päästöihin. Taloudellinen ajotapa vähentää merkittävästi polttoainekustannuksia ja ajoneuvon kulumista vähentäen samalla huolto- ja korjauskuluja. Taloudellisella ajotavalla on arvioitu voitavan vähentää polttoaineenkulutusta henkilöautoliikenteessä helposti vähintään 10 prosenttia. Taloudelliseen ajotapaan kuuluu oleellisena osana liikennetilanteiden mukainen ennakoiva ajaminen, joka parantaa samalla myös liikenneturvallisuutta ja matkustusmukavuutta. Motivan taloudellisen ajotavan oppaassa (Motiva 2006) on esitetty yksinkertainen tapa seurata taloudellisen ajotavan projektin (esim. koulutuksen) vaikutuksia hiilidioksidipäästöihin. Polttoaineen kulutuksen ja ajokilometrien perusteella voidaan laskea vältetyt hiilidioksidipäästöt polttoainekohtaisten hiilidioksidipäästökertoimien avulla. Polttoaineen kulutus kilometriä kohden lasketaan jakamalla kokonaiskulutus henkilön ajamien kilometrien määrällä. Kulutusmuutoksen laskemiseksi polttoaineen kulutus on mitattava sekä ennen koulutusta että sen jälkeen. Pitkäkestoisen vaikutuksen arvioimiseksi mittaukset on suositeltavaa suorittaa esimerkiksi kolme kuukautta ennen ja jälkeen koulutuksen. Ero polttoaineen kulutuksessa kerrottuna koko tarkasteluaikana ajettujen kilometrien määrällä on yhtä kuin koulutuksen ansiosta säästetyn polttoaineen määrä. Kun tämä luku kerrotaan polttoainekohtaisella hiilidioksidipäästökertoimella, saadaan tulokseksi koulutuksen ansiosta vältettyjen hiilidioksidipäästöjen määrä. Taloudellisen ajotavan koulutus henkilöautoliikenteessä, linja-autoliikenteessä ja kuorma-autoliikenteessä ovat omina toimenpiteinään mukana Suomen toisessa kansallisessa energiatehokkuuden toimintasuunnitelmassa (NEEAP-2), joka on toimitettu Euroopan komissiolle kesäkuussa Toimintasuunnitelmaan on koottu kattavasti ne energiatehokkuustoimet, joille energiasäästövaikutus on laskettavissa. Taloudellisen ajotavan koulutus henkilöautoliikenteessä (NEEAP-2:ssa esitetty arvio): Toimenpiteen kohteena ovat henkilöauton kuljettajat ja koulutuksesta vastaavat autokoulut. Taloudellisen ajotavan perusteet sisältyvät 2-vaiheiseen perusautokouluopetukseen, mutta perusteellisemman taloudellisen ajotavan koulutus edellyttää useimmiten erillisen kurssin, jatkokoulutuksen, käymistä. Taloudellisen ajotavan koulutuksen energiasäästövaikutuksen arvioinnissa käytetään omaa kansallista laskentamenetelmää ja lähtökohtina ovat olleet (taulukko 3): koulutettujen lukumäärä (tilastot menneestä ja arvio tulevasta, jaettuna bensiini- ja dieselkäyttöisellä ajoneuvolla ajaviin) vuotuinen polttoaineenkulutus ilman koulutusta (jaottelu bensiini/diesel, huomioon ottaen tulevien päästörajoitusten vaikutus) arvio koulutuksen aikaansaamasta säästöprosentista ja sen alenemisesta ajan kuluessa peruskoulutuksen osalta on pyritty arvioimaan, kuinka suuri osa ajokortin saaneista todella noudattaa taloudellista ajotapaa arvio koulutuksen vaikutuksesta ajotapaan ja kulutukseen sekä välittömästi koulutuksen jälkeen että ajan kuluessa.
19 17 Taulukko 3. Taloudellisen ajotavan koulutuksen vaikutusten arvioinnissa käytettävät lähtötiedot. Taloudellisen ajotavan koulutuksen vaikutukset henkilöautoliikenteessä on arvioitu seuraavasti. Suoritteiden ja keskikulutuksen avulla on laskettu keskimääräinen energiankulutus kuljettajaa kohden vuositasolla (litraa ja MWh/vuosi) ilman taloudellisen ajotavan koulutusta eli ns. perusura. Koulutuksen tuomat säästöt on arvioitu kertomalla vuosittain tämä kulutus koulutettujen määrällä ja säästöprosenteilla. Laskenta suoritetaan erikseen bensiini- ja dieselkäyttöisten ajoneuvojen kuljettajille sekä peruskoulutukselle ja jatkokoulutukselle. Suomessa taloudellisen ajotavan koulutuksen vaikutusten arvioinnista vastuussa oleva taho on LVM ja Motiva vastaa arvion tekemisestä. Taloudellisen ajotavan koulutuksella henkilöautoliikenteessä aikaan saatava energiasäästö oli 128 GWh/vuosi v ja energiasäästön arvioidaan olevan 173 GWh/vuosi v ja 198 GWh/vuosi v Kansainvälisiä liikkumisen ohjauksen esimerkkejä Pyöräilyn ja kävelyn lisääntymisen vaikutukset Autoilusta lihasvoimaiseen liikkumiseen siirtymisen hyödyt -tutkimuksessa (Rabl, Nazelle 2011) arvioitiin kulkutapamuutoksen sekä kävelyn ja pyöräilyn lisääntymisen hyötyjä. Tutkimuksessa tarkasteltiin henkilöautoilun korvautumista kävelyllä tai pyöräilyllä arvioimalla kolmea osavaikutusta: kulkutapaansa muuttavien yksilöiden ilmansaasteille altistumisen muutosta ja heidän saamiaan terveyshyötyjä, terveyshyötyjä muulle väestölle päästöjen vähenemisen myötä sekä onnettomuusriskiä. Tutkimuksessa tarkastelut tehtiin kuolleisuuden kannalta, mutta mukana olivat myös muut vaikutukset kuten melu ja ruuhkautuminen. Hyödyt ja kustannukset muutettiin rahaksi.
20 18 Pyöräilyn tarkasteluskenaariona oli henkilöauton kuljettaja, joka siirtyy pyöräilemään 5 kilometrin yhdensuuntaisen työmatkan viitenä päivänä viikossa 46 viikkona vuodessa. Kävelyn osalta tarkasteltiin 2,5 kilometrin yhdensuuntaista vastaavasti toistuvaa työmatkaa. Kävelyn ja pyöräilyn terveyshyödyt laskettiin WHO:n HEATlaskentamenetelmän avulla (Health economic assessment tool (HEAT) for cycling and walking, Tutkimuksen tulokset olivat kävelylle: fyysisen aktiivisuuden aiheuttama terveyshyöty yksilölle /vuosi, muun väestön terveyshyödyt yhteensä 16,5 /vuosi ja ilmansaasteille altistumisesta aiheutuvat kustannukset 15 /vuosi. Pyöräilyssä tulokset olivat: fyysisen aktiivisuuden aiheuttama terveyshyöty yksilölle /vuosi, muun väestön terveyshyödyt yhteensä 33 /vuosi, ilmansaastealtistuksen kustannukset 19 /vuosi ja kuolemaan johtaneiden onnettomuuksien kustannukset 53 /vuosi. Tarkastelu osoittaa, että fyysisestä aktiivisuudesta aiheutuvat terveyshyödyt ovat selvästi tärkein tekijä. Lisääntyneen ilmansaastealtistuksen että onnettomuusriskin kasvamisen kustannukset ovat vähintäänkin kertaluokkaa pienemmät kuin fyysisen aktiivisuuden aikaansaamat terveyshyödyt. Ruuhkautumisen ja melun vähenemisen keskimääräisten taloudellisten hyötyjen todettiin saattavan olla jopa terveyshyötyjä suuremmat. Kuvassa 2 on esitetty pyöräilyä koskevan tarkastelun tulokset. Kuva 2. Pyöräilyn kustannukset ja hyödyt. (Rabl, Nazelle 2011) Tutkimuksessa todettiin, että tulos on hyödynnettävissä hankkeiden hyötykustannusanalyyseissä tai aktiivista liikennettä edistävissä hankkeissa, kunhan käyttäytymistä muuttaneiden henkilöiden määrä on tiedossa. Esimerkkinä tulosten soveltamisesta tutkimuksessa oli pyritty arvioimaan Pariisin kaupunkipyöräjärjestelmää. Järjestelmässä on pyörää ja sen kustannukset ovat noin 64 miljoonaa euroa vuodessa (noin /vuosi/pyörä). Järjestelmän ylläpito on siis varsin kallista ja tutkimuksessa haluttiin tarkastella, ovatko korkeat kustannukset perusteltavissa hyödyillä. Hyötyjen arvioimiseksi tulisi tietää niiden kaupunkipyörien käyttäjien määrä, jotka ovat siirtyneet henkilöautoilusta pyöräilyyn, sekä niiden määrä, jotka ovat siirtyneet käyttämään omaa pyöräänsä kaupunkipyörien
Luk enne vira sto. Liikkumisen ohjauksen seuranta ja vaikutusten arviointi ESISELVITYS LIIKENNEVIRASTON TUTKIMUKSIA JA SELVITYKSIÄ
Luk enne vira sto 40 2012 LIIKENNEVIRASTON TUTKIMUKSIA JA SELVITYKSIÄ Liikkumisen ohjauksen seuranta ja vaikutusten arviointi ESISELVITYS Liikkumisen ohjauksen seuranta ja vaikutusten arviointi Esiselvitys